Die wêreld in foto's – 29 November 2016 - Maroela Media
Noord-Korea se vlag hang halfmas in Pyongyang ter ere van Fidel Castro. Dié omstrede leier is Vrydag in die ouderdom van 90 jaar oorlede. Noord-Korea is vir drie dae in rou vir dié man wat hulle as 'n kameraad beskou het. Foto: AP
Studente van Suid-Korea staan in formasie om 'n rooi strikkie te vorm, wat die universele simbool is vir die bewusmaking en ondersteuning van diegene wat met Vigs lewe. Foto: Lee Jin-man, AP
Emma Morano vier haar 117de verjaarsdag in Verbania, Italië. Sy is tans die oudste persoon in die wêreld. Emma is in 1899 gebore. Foto: Antonio Calanni, AP
Engeland het onlangs een van sy koudste aande vanjaar beleef. Hierdie foto is geneem in Nottinghamshire. Foto: Neil Squires,AP
Jakarandas aan die bloei in Adelaide, Australië. Die boom is oorspronklik van sentraal- en Suid-Amerika, maar is in verskillende dele van die wêreld te sien. Foto: David Wang. AP
Gedurende 1999 was ons deel van die span wat die teerpad tussen Sesriem en Sossusvlei gebou het. Ons landmeter was 'n vrou van Kuba. Ongelooflik was die vrees wat sy vir Fidel Castro gehad het. Nou dat hy oorlede is was hy 'n wêreld held, maar in lewe was hy beslis 'n diktator, 'n persoon wat andere laat bewe het van vrees by slegs die noem van sy naam.